**POLITIATTEST**

**Respekt-Samhold-Kjærlighet**

**Hva er en politiattest?**

En politiattest inneholder opplysninger om en person for tiden er siktet/tiltalt eller tidligere er ilagt forelegg/dømt for brudd på enkelte bestemmelser i straffeloven om seksualforbrytelser. Klubben har ikke anledning til å be personen om å innhente politiattest for andre straffbare forhold.

I Norge utstedes politiattest for den periode vedkommende har vært registrert bosatt il andet. For utlendinger med forholdsvis kort botid i Norge, vil derfor attesten være av begrenset verdi idet den kun dekker vandelen i et avgrenset tidsrom.

NFFs krav er at politiattesten fornyes hvert 3. år.

**Hvem omfattes?**

Ordningen omfatter alle ansatte og frivillige over 15 år som skal utføre oppgaver som innebærer et tillits- eller ansvarsforhold overfor mindreårige eller mennesker med utviklingshemming.

”Tillits- eller ansvarsforhold” er ikke klart avgrensede størrelser, men et sentralt element er at det må være en relasjon som strekker seg over tid.

Grunnregelen: Er man i tvil så krever man politiattest. Den primære gruppen er lagets støtteapparat, men det vil også omfatte instruktører eller andre ansatte/tillitsvalgte. En oppsatt dommer skal ikke ha politiattest. Dersom dommeren har en mentor- eller veilederoppgave i klubb eller krets, for eksempel over en sesong mot yngre dommere, skal han eller hun ha attest.

Tilsvarende gjelder for andre instruktører innen ulike felt. I noen sammenhenger vil klubben benytte seg av eksterne fagpersoner som for eksempel tolker, fysioterapeuter eller lignende. Det er viktig at også disse fremviser politiattest; uavhengig av om man er ansatt, engasjert, tillitsvalgt eller frivillig.

**Mer informasjon:**

Søknadsskjema for politiattest

<https://www.politi.no/tjenester/politiattest/>

NIFs brosjyre: Innhenting og håndtering av politiattester:

<https://www.idrettsforbundet.no/klubbguiden/politiattest/>

**Politiattest- ordningen i korte trekk**

Styret har det formelle ansvaret, men i praksis vil administrasjonen ha et oppfølgingsansvar.

Styret skal:

Implementere retningslinjene i klubbens planverk. Oppnevne en person og en vararepresentant som er ansvarlig for politiattest. Avkreve politiattest av alle ansatte og frivillige som skal utføre oppgaver som innebærer et tillits- eller ansvarsforhold overfor mindreårige/mennesker med utviklingshemming.

Det skal gjøres kjent når en stilling eller aktivitet krever fremvisning av politiattest. Ikke gi oppgaver som innebærer et tillits- eller ansvarsforhold overfor mindreårige/ mennesker med utviklingshemming til personer som ikke fremviser politiattest eller som har anmerkninger på attesten.

Gjøre retningslinjene kjent for medlemmer, ansatte og tillitsvalgte.

Informere om ordningen på klubbens hjemmeside, hvor det også skal fremgå navn og kontaktinfo på personene som skal håndtere ordningen i klubben. Klubben definerer hvem i klubben/avdelingen som omfattes av ordningen og som det skal kreves politiattest for.

Administrasjonen skal informere aktuelle personer om at de må ha politiattest og følge denne prosedyren:

Vi sender ut følgende til de som ikke har godkjent politiattest:

Velkommen xxxxx.

Det er krav om at alle trenere og lagledere skal framvise godkjent politiattest. Tidligere har slik søknad blitt sendt til lokalt lensmannskontor, men fra april 2014 er det ny ordning med at søknaden skal sendes til en sentral enhet i politiet. Det er to muligheter, enten ved at du tar alt elektronisk, eller at du fyller ut skjema på papir Hvis du velger den elektroniske varianten, så er opplegget at du går inn på politiet sine sider, og melder deg inn ved bruk av Bank ID, og fyller ut søknadsskjema.

Du vil da få opp to alternativer som du kan relatere til Bryne FK, det er: - Kategori: Frivillige organisasjoner - Formål: Frivillige organisasjoner Og så vil du bli bedt om å vedlegge bekreftelse fra organisasjonen. Slik bekreftelse har jeg lagt ved denne mailen til deg. Alternativt er å fylle ut skjema på papir som du kommer innom til meg med.

I tillegg sender vi ved en bekreftelse på verv fra klubben. Så noterer vi inn i et skjema hvem som har fått informasjon, hvem som fremviser attest osv.

Alle som søker om politiattest, skal uoppfordret fremvise ferdig attest til klubben når denne er mottatt fra politiet.

Klubbens administrasjon fører oversikt over hvem som har fremvist og godkjent politiattest.

Oversikt skal oppbevares hos klubbens administrasjon, og skal kunne kontrolleres/fremvises ved behov.

Administrasjonen skal kontrollere og følge opp denne minst to ganger pr år, i god tid før sesongstart og midtveis i sesongen.